Кажуць, вуліцы па ўсім былым Савецкім Саюзе пусцелі, калі па тэлебачанні ішлі мележаўскія “Людзі на балоце”, дзе Лілія Давідовіч і Генадзь Гарбук выконвалі ролі Ганны і Васіля. Ліліяй Міхайлаўнай захапляліся, яна імгненна стала зоркай тэлеэкранаў, яскравай, прамяністай, непаўторнай. “Такая і аслепіць” – казаў Макаёнак, разумеючы патэнцыял новай Купалаўскай прымы.